Татарстанда яңгырлар һәм юеш кар көтелә

	26 февральдә, Татарстанда аязучан болытлы һава. Күпчелек районнарда кар, юеш кар, урыны белән - яңгырлар һәм пыскак яңгыр. Юлларда көчле бозлавык, төнлә һәм иртән кайбер районнарда күз күреме 500 метр һәм аннан да азракны тәшкил иткән томан булуы ихтимал. Җил көньяк-көнбатыштан, көндез көчле.	 Гидрометеорология һәм әйләнә-тирә мохит мониторингы идарәсе хәбәр иткәнчә, төнлә һәм көндез һава температурасы 2 градус салкыннан 3 градуска кадәр җылы булачак.

27 февральгә каршы төндә Татарстанда аязучан болытлы һава булачак һәм азрак суытачак. Урыны белән кар рәвешендәге явым-төшемнәр көтелә. Җил көньяк-көнбатыштан, көньяктан талгын. Температура 2-7 градус салкын булачак. Юлларда бозлавык.  
  
	---	
Татар-информ

	№ --- | 25.02.2016	


